procesaur/Wiki.mk huggingface dataset:
Пандора Димова

Пандора Јорданова Димова — учесник во НОВ на Македонија.
1 Животопис
Од јуни 1942 година учествувала во НОД. Подrотвувала храна за Велешкиот партизански одреди чувала илегалци. Од 26 септември 1942 година до 30 септември 1943 година била интернирана во Бугарија во логорот „Св. Никола“, Асеновградско. По враќањето од интернација активно работела во НОД.
Марија Димова (Велес)

Марија Лефкова Димова ( во — во ) — учесник во НОВ на Македонија и носител на Партизанска споменица од 1941 година.
1 Животопис
Уште од 1941 година ја ставила својата куќа на располагање на Партијата. Бидејќи била погодна за криење илегалци и други илегални материјали, таа станала главно засолниште, неоткриено од бугарската полиција се до ослободувањето. Вршела курирска должност, пренесувала xpaнa, облека и оружје до базата на Велешкиот партизански одред. Носител е на Партизанска споменица од 1941 година.
Свети Никола (логор)

Логор Свети Никола во близина на Асеновград — фашистички концентрационен логор во Бугарија, во Втората светска војна.
1 Интернации
За време на Втората светска војна постоел фашистички логор, каде меѓу интернираните, биле Пандора Димова, Љуба Зисова. Божана Јовкова, Добрица Јорданова и Боца Иваноска.
Женкар

Женкар (тур. Yalı Çapkını) е турска телевизиска серија, снимена во период од 2022 до 2025 година. Во главните улоги играат Афра Сарачоглу, Мерт Рамазан Демир и Четин Текиндор. Серијата е од 3 сезони, вкупно 101 епизода.
Сихронизација вршеле нашите познати глумци: Анастас Тановски, Бобан Алексоски, Горан Ѓуровски, Горан Јовановски, Гордана Ендровска, Ѓорѓи Нешкоски, Марина Поп Панкова, Емилија Мицевска, Илија Илиоски, Ирена Илиевска, Кирил Трајковски, Мелита Софрониоска, Маја Вељковиќ-Пановска, Миа Кантарџиева, Ердоан Максут.
1 Улоги
Глумец, Улога
Афра Сарачоглу, Сејран Шанил
Мерт Рамазан Демир, Ферит Корхан
Четин Текиндор, Халис Корхан
Шериф Сезер, Хатуч Шанил
Гулчин Сатирџиоглу, Ифакат Корхан
Емре Алтуг, Орхан Корхан
Гозде Кансу, Гулгун Корхан
Ерсин Ариџи, Абидин
Берил Позам, Суна Шанил
Ирем Алтуг, Султан
Ознур Серчелер, Асуман Корхан
Хулија Дујар, Шефика
Дирен Полатогулари, Казим Шанил
Сезин Бозанџи, Есме Шанил
Буче Бусе Кахраман, Пелин Јилмаз
Селен Озбајрак, Диџле
Умут Гезер, Јусуф
Мухамед Кангерен, Сафет ага
Мендерес Саманчилар, Неџип
Баран Болукбаши, Тарик
Тамер Левент, Зија
Мелих Озкаја, Акин
Али Онер, Дорук
Сепак се врти

+ Сепак се врти, Фотографија од слика, која еден од нејзините поранешни сопственици му ја припишал на Бартоломе Муриљо, на која е прикажан Галилео како гледа во ѕидот на затворската ќелија на која се појавуваат зборовите „''E pur si muove''“ (на оваа слика не е целосно читлива)
Изворен облик, ''e pur si muove'' или ''eppur si muove''
Припишан на, Галилео Галилеј
„Сепак се врти“ или „сепак се движи“ (|E pur si muove или |Eppur si muove) — израз што му се припишува на италијанскиот математичар, физичар и филозоф Галилео Галилеј (1564–1642) во 1633 година, откако бил принуден да се откаже од неговите тврдења дека Земјата се врти околу Сонцето, наместо обратното. Во овој контекст, импликацијата на изразот е: и покрај неговото откажување, прогласите на инквизицијата за спротивното, или кое било друго убедување или доктрина на луѓето, Земјата, всушност, се врти (околу Сонцето, а не обратно).
1 Историја
Според Стивен Хокинг, некои историчари веруваат дека оваа епизода можеби се случила при префрлањето на Галилео од домашен притвор под надзор на надбискупот Асканио Пиколомини во „друг дом, во ридовите над Фиренца“. Овој друг дом исто така бил негов, ''Вилата Ил Џојело'', во Арчетри.
Најраниот животопис на Галилео, напишан од неговиот ученик Винченцо Вивиани во 1655–1656 година, не го споменува овој израз, а записите од неговото судење не ја наведуваат. Некои автори велат дека би било неразумно Галилео да рекол такво нешто пред инквизицијата.
Настанот првпат се појавил на англиски јазик во 1757 година во книгата ''Италијанската библиотека'' од Џузепе Барети:
Книгата станала широко објавена во ''Querelles Littéraires'' во 1761 година.
Во 1911 година, зборовите ''E pur si muove'' биле пронајдени на слика која штотуку била купена од собирачот на уметнички дела, Жил ван Бел, од Руселаре, Белгија. Оваа слика е датирана од 1643 или 1645 година (последната бројка е делумно нејасна), во рок од една или две години од смртта на Галилео. Потписот е нејасен, но Ван Бел му го припишува на шпанскиот сликар од XVII век Бартоломе Естебан Муриљо. Изгледа дека сликата покажува дека некоја варијанта на анегдотата ''Eppur si muove'' била во оптек веднаш по неговата смрт, кога многумина кои го познавале биле сè уште живи за да го потврдат тоа, и дека кружела повеќе од еден век пред да биде објавена. Сепак, оваа слика, чие место денес е непознато, било откриено дека е речиси истоветна со онаа насликана во 1837 година од Ежен ван Малдегем и, засновајќи ги своите мислења на стилот, многу стручњаци за уметност се сомневаат дека сликата на Ван Бел била насликана од Муриљо, па дури и дека била насликана пред деветнаесеттиот век.
Кингсли Армстронг

Кингсли Армстронг (роден на година) — поранешен светолуциски професионален фудбалски тренер.
1 Кариера
Во 1996 година и од јануари 2002 година до јуни 2004 година бил тренер на фудбалската репрезентација на Света Луција.
Касим Луис

Касим Луис (13 септември 1948 - 7 јануари 2021 година), познат и како Васо, — поранешен светолуциски фудбалски тренер.
Тој го раководел националниот тим за време на квалификациската кампања за Светското првенство во фудбал 2002 година, каде Света Луција загубила од Суринам на пенали во првото коло. Тој бил ко-тренер на репрезентацијата со Кингсли Армстронг во 2002 година.
Луис бил тренер на тимот до 15 години на шампионатот КОНКАКАФ до 15 години 2013 година, две години подоцна го водел тимот до 17 години на шампионатот КОНКАКАФ У-17 2015 година.
Луис исто така бил тренер на тимот до 20 години на квалификациската кампања на КОНКАКАФ У-20 шампионатот 2017 година.
Џозеф Соломон (убиец)

Џозеф Соломон (починал на 17 октомври 1995 година) — осуден убиец и последниот човек што бил погубен во Света Луција.
Соломон бил осуден за убиство и силување во 1979 година и бил осуден на смрт, што било задолжително за убиство според законот на Света Луција. Сепак, неговата казна била заменета со доживотен затвор од владата. Во 1993 година, по одлежувањето на четиринаесет години затвор, Соломон бил помилуван и ослободен од затвор. Следната година, Соломон бил лишен од слобода за убиство на жена која го вработила да и биде градинар. На неговото судење во 1994 година, тој повторно бил осуден на смрт со бесење.
Соломон бил погубен на 17 октомври 1995 година, а друг затвореник делувал како џелат. Тоа било прво погубување во Света Луција од 1986 година. По егзекуцијата на Соломон, ниту еден затвореник не бил осуден на смрт во Света Луција.
Маца Димова

Маца Димова ( во — ) — учесник во НОВ на Македонија.
1 Животопис
Во НОД учествувала од октомври 1942 година. Во нејзиниот дом се одржувале илегални состаноци за кое време стражарела. Во куќата била направена и специјална скривница за криење на материјали, а од летото 1944 година заминала во село Лисиче, Велешко, како работник во заднината и работела во групата на шивачки, ангажирани во изработување облека за потребите на НОВ.
Донка Димова

Донка Миланова Димова ( во — ) — учесник во НОВ на Македонија.
1 Животопис
Нејзината активност се одвивала во селото од почетокот на окупацијата. Куќата била ставена на располагање на Партијата и од есента 1941 година била претворена во магацин за прехранбени артикли на Велешкиот партизански одред. Кај нив престојувале илегалци, а нејзиниот сопрут бил во групата на шеснаесетте стрелани богомилчани. Таа работела од тогаш уште поактивно, иако била мајка на шест мали деца. Со настаната ситуација во есента и зимата 1942-1943 година, кога одредот го напушта велешкиот терен, таа посебно се ангажирала во агитацијата за победата
на НОБ и подигнувањето на моралот кај селаните. Со доаѓањето на Првата македонско-косовска ударна бригада во февруари 1944 година собирала храна и облека за борците. Во септември 1944 година била избрана за член на НОО и била делегат на I конгрес на АФЖ во Белград.
2 Поврзано
* Љубица Димова
Аси (серија)

Аси — турка телевизиска серија од 2007 година, во режија на Џевдет Мерџан. Во серијата главните улоги ги играат: Мурат Јилдирим, Туба Бујукустун, Четин Текиндор и Нур Сурер. Серијта е во 2 сеони, вкупно 71 епизода која се емитуваше на Kanal D во Турција, а во Македонија на Сител, а потоа повторно на Телевизија Алфа.
Сихронизација на Телевизија Алфа вршеле нашите познати глумци: Владо Јовановски, Дамјан Цветановски, Емилија Гиевска, Гордана Ендровска, Ана Аврамовска, Крсте Јовановски, Григор Јовановски, Дарко Велиќ, Трајанка Илиева, Марио Миленков. Аудио обработка Зоран Рудан-Цеки.
1 Улоги
Глумец, Улога
Туба Бујукустун, Асије ''Аси'' Козџуоглу
Мурат Јилдирим, Демир Доган
Четин Текиндор, Ихсан Козџуоглу
Нур Сурер, Нериман Козџуоглу
Селма Ергеч, Дефне Козџуоглу
Чагла Чакар, Асја
Џемал Хунал, Керим Акбар
Тулај Ѓунал, Сухејла
Тулај Бурса, Фатма
Асилхан Ѓунер, Гонџа Козџуоглу
Неџметин Чобаноглу, Океш
Сајгин Сојсал, Аслан Козџуоглу
Ибрахим Бозгунеј, Ариф
Онур Сајлак, Зија
Елиф Сонмез, Мелек Доган
Кенан Бал, Намик
Дилара Девирен, Џејлан Козџуоглу
Тунџел Куртиз, Џемал-ага
Ајча Зејнеп Ајдин, Лејла Акбар
Шахназ Чакиралп, Сармашик
Сетенај Јенер, Севинџ
Канболат Ѓоркем Арслан, Али Ујгур
Емрах Елчибога, Зафер
Мендерес Саманџилар, Хајдар Доган
Ели Манго, Мадам
Езги Челик, Инџи
Ремзи Еврен, Махмут
Идил Вурал, Сухејла
Елвин Ајдогду, Џеврије
Елиф Сумбул Сарт, Емина Доган
Салахсун Хекимоглу, Реа
Сибел Касапоглу, Аси
Skopje '83

''Skopje '83'' (македонски: ''Скопје '83'') — акционо-авантуристичка пукачка игра од прво лице со елементи на roguelike и преживување. Развиена е од македонската компанија Dark-1 и објавена од PM Studios, Inc. Сместена во преосмислена верзија на Скопје од 1983 г., главниот град на Македонија, играта сврзува FPS-механика, roguelike-елементи и истражување со отворен свет. Премиерно била објавена на 7 ноември 2025 г. и е достапна на Steam и Epic Games Store.
1 Играчки процес
Играчите се движат низ градот зафрлен во хаос од загадочен настан, соочувајќи се со толпи од мутирани гнасотии што демнат на секој агол. Играта ја нагласува борбата, собирањето ресурси и преживувањето во непријателска градска средина. Посебноста е ДОМ, мобилна база во облик на автобус, која служи како центар за надградби и стратешко планирање. Играта нуди динамично доживување каде што секое поминување претставува изменет распоред на градот Скопје, распоредување на непријателите и распределба на скапоценостите, обезбедувајќи висока можност за преиграње. Играта се развива преку еколошко раскажување, втурнувајќи ги играчите во алтернативната историја на Македонија, испреплетена со окултни теми и ретрофутуристичка наука.
2 Развој
Првично закажана за објавување на 30 јуни 2024 г., објавувањето било одложено за да се овозможи интеграција на повеќеиграчки режим. Играта излегла на 7 ноември 2025 г. и нуди кооперативен режим (англ. ''Co‑Op'').
Денка Димова

Денка Младена Димова ( во — ) — учесник во НОВ на Македонија.
1 Животопис
Таа била работничка. Станала член на СКОЈ од 1940 година во Скопје. Нејзината активност се одвивала меѓу работниците
во ќилимарата каде работела. Формирала свои групи во „Женската потрошувачка задруга“, каде работела на омасовувањето на женското движење. Во 1941 година станала член на КПЈ. Во август 1942 година е уапсена и интернирана во Бугарија, каде останала до крајот на 1942 година. По враќањето од интернација активно се вклучила на работз во заднината. Во септември 1944 година со група од осум друтарки заминала во единиците на НОВ и ПОМ. По ослободувањето на Скопје била избрана за член на Околискиот комитет на КПМ за Скопско.
Љубица Димова

Љубица Петрова Димова ( во — ) — учесник во НОВ на Македонија.
1 Животопис
Делувала во селото од јануари 1942 година. Собирала и подготвувала храна за борците и истата ја пренесувала до одредено место. Кај неа дома престојувале илегалци и се одржувале состаноци. Во октомври 1942 година нејзиниот маж бил убиен од бугарската полиција, а таа била изложена на терор, но и покрај тоа продолжила активно да работи за НОД.
2 Поврзано
* Донка Димова
Притаени страсти

Притаени страсти (тур: Aşk-ı memnu) е турска телевизиска серија, снимана во период од 2008 до 2010 година. Серијата во Македонија се емитуваше на Канал 5.
Сихронизација вршеле нашите познати глумци: Владо Јовановски, Марина Поп Панкова, Елена Трајковска, Сашко Коцев, Мелита Софрониоска, Биљана Драгиќевиќ-Пројковска, Анастас Тановски, Миа Кантарџиева, Бедија Беговска, Емилија Мицевска, Горан Јовановски, Бобан Кулески и други.
1 Содржина
Приказната се врти околу младата и убава Бихтер, која ја презира својата мајка, манипулативната и алчна Фирдевс, бидејки смета дека таа го изневерува својот татко со друг маж. Откако нејзиниот татко ќе дознае за неверството на својата сопруга, доживува срцев удар и веднаш умира.
Бихтер, желна за одмазда, го заведува Аднан, љубовникот на нејзината мајка и ќе се омажи за него. Аднан е дваесет години постар од Бихтер, кој по смртта на првата жена, живее во раскошна вила во Истанбул со својата ќерка Нина и посвоениот син Бехлул.
Бехлул е згоден млад маж, кој важи за голем заводник и е склон кон ноќниот живот, жените и пороците. Oна што Аднан не го знае за својата убава и млада сопруга е дека Бихтер всушност е со години вљубена во Белхул, уште од ноќта кога се забавувале и спиела со него, а тој ја откачил како што прави со сите жени всушност. Доаѓањето на Бихтер во куќата на Аднан означува почеток на една мистична и незаборавна љубовна приказна, која ги поврзува тајните и лагите, неверството и силната желба за одмазда.
2 Улоги
Глумец, Улога
Берен Сат, Бихтер Јореоглу
Киванч Татлитуг, Бехлул Хазнедар
Селчук Јонтем, Аднан Зијагил
Небахат Чехре, Фирдевс Јореоглу
Хазал Каја, Нихал Зијагил
Зерин Текиндор, Дениз де Куртон
Батухан Караџакаја, Булент Зијагил
Нур Фетахоглу, Пејкер Јореоглу
Илкер Кизмас, Нихат Онал
Баран Акбулут, Бешир Ерчи
Рана Џабар, Сулејман
Фатма Каранфил, Шајесте
Пелин Ермиш, Џемиле
Еврен Дујал, Несрин
Еда Озеркан, Елиф Бендер
Реџеп Актуг, Хилми Онал
Зерин Нишанџи, Ајнур Онал
Уфук Каплан, Катја Мелинков
Гулсен Тунџер, Арсен Зијагил
Гулизар Ирмак, Севил
Хајал Косеоглу, Пелин
Мурат Тузџуоглу, Илхан
Мунир Ача, Мелих Јореоглу
Олгун Јалчин, Дениз
Мара Димова

Мара Прасева Димова ( во — ) — учесник во НОВ на Македонија.
1 Животопис
Таа била монополска работничка. Била член на монополскиот актив во Кавадарци. Член на СКОЈ, а потоа член на КПЈ. Во 1943 година е борец во одредот „Добри Даскалов“. Кога одредот се наоѓал во Егејска Македонија, на Бигла учествувала вo судирот со германската фашистичка војска. Во оваа борба била тешко ранета и по двемесечно лекување умрела од задобиените рани во мај 1944 година.
Сима Димова

Сима Димова ( во — ) — учесник во НОВ на Македонија.
1 Животопис
Во НОД учествувала од мај 1943 година. Била задолжена да приготвува храна, собирала облека и оружје. Повремено била користена за чување стража кога во нејзината куќа се одржувале состаноци.
Васа Димова (Велес)

Васа Тодорова Димова ( во — ) — учесник во НОВ на Македонија.
1 Животопис
Уште пред војната имала контакти со напредното работничко движење покрај своите синови. Со отпочнувањето на вооруженото востание, во колибата на Васа било направено засолниште за илегалците. Исто така ѝ во својот дом чувала и негувала илегалци, а за нив се грижела како за свои деца, иако била изложена на терор од бугарската полиција. Непоколебливо се борела за ослободувањето на својот народ.
Гајта Димовска

Гајта Димовска ( во — ) — учесник во НОВ на Македонија.
1 Животопис
Од пролетта 1944 година била член на младинска воспитна група. Пружала помош и нега на ранетите и болни борци кои престојувале
во селото и повремено била ползувана за одржување на врски. Во летото 1944 година била примена за член на СКОЈ и работела на организирањето на младината и жените во селото.
Дара Димовска

Дара Димовска ( во — ) — учесник во НОВ на Македонија.
1 Животопис
Делувала од февруари 1942 година. Во својот дом чувала илегалци. Кај неа навратувале и борци од Шарпланинскиот партизански одред, а на болните илегалци им обезбедувала лекарска помош.
Горица Димовска

Горица Димовска ( во — ) — учесник во НОВ на Македонија.
1 Животопис
Била симпатизер на КПЈ од времето на кралството Југославија. Со одпочнувањето на вооруженото востание веднаш се вклучила активно и организирано во НОД во заднината. Во нејзиниот дом се одржувале состаноци, се размножувале летоци и чувала илегален материјал. Од есента 1943 година станот бил користен за чување илегалци. Се грижела околу исхраната на илегалците и им помагала во одржувањето на врските. Собирала народна помош за кумановскиот партизански одред.
Мара Димоска

Мара Михајлоска Димоска ( во — ) — учесник во НОВ на Македонија.
1 Животопис
Во февруари 1944 година, како напредна младинка стапила во еднниците на НОВ и ПОМ и била борец во Првата македонско-косовска ударна бригада. Во една од нејзините борби во пролетта 1944 година загинала.
Наумка Димовска

Наумка Димовска ( во — ) — учесник во НОВ на Македонија.
1 Животопис
Капитулацијата на кралството Југославија ја затекнала во селото. Од мај 1943 година активно
и организирано учествувала во НОД. Чувала илегалци и партизани, учествувала во собирање и пренесување храна, давала информации за движењето на окупаторот.
Стојна Димовска

Стојна Милошева Димовска ( во — ) — учесник во НОВ на Македонија.
1 Животопис
Со почнувањето на вооруженото востание својот дом го ставила на располагање на партиската организација и во него се одржувале состаноци на партиски ќелии и Месниот Комитет. Изработувала топла облека за борците во НОВ и ПОМ и собирала народна помош. Есента 1944 година била вклучена во организирањето на масово-политичките организации и била избрана за член на Одборот на АФЖ за Свети Николе.
Милица Димовска

Милица Димовска ( во — ) — учесник во НОВ на Македонија.
1 Животопис
Како работник во заднината, делувала во Прилеп. Од јуни 1941 година била опфатена во воспитна СКОЈ група. Наскоро примена за член на СКОЈ и учествувала во штрајкот во претпријатието за момирок во 1941 година. Честопати вршела саботажи во претпријатието за момирок каде што работела. Бидејќи била осомничена од бугарската власт честопати била повикувана на сослушување во полицијата. Била ангажирана и во префрлувањето на илегалци од едно на друго место.
Ордана Димовска

Ордана Димовска ( во — во ) — учесник во НОВ на Македонија.
1 Животопис
За време на окупацијата живеела во селото како симпатизер на НОД. Во нејзиниот дом се одржувале состаноци, престојувале илегалци, се чувало оружје. На l август 1943 година со целото семејство била интернирана, прво била во Брод, а потоа во Бугарија. Во интернација останала до 30 ноември 1943 година. Бугарската полиција го открила присуството на борци во нејзиниот дом и ја блокирале куќата. При пушкарањето меѓу групата борци и бугарската полиција, таа била ранета во главата. По краткото лекување во болница, повторно, со целото семејство била интернирана во Мелник, Пиринска Македонија. Во интернација останала до 30 јули 1944 година. Со враќањето од интернација paбoтела активно до ослободувањето на Земјата.
Коца Димовска

Коца Ристева Димовска ( во — ) — учесник во НОВ на Македонија.
1 Животопис
Во времето на окупацијата живеела во селото. Уште веднаш како симпатизер се приклучила во НОД. Во својата куќа чувала жито од кое заедно со мајка ѝ месела леб и го испраќала на партизаните. Во 1942 година чувала деца на интернираните жени од селото. Била ангажирана и во подготвувањето и испраќањето на пакети за политичките затвореници. По ослободувањето на селото Војница (септември 1944) била примена за член на КПМ и била избрана за одборник и раководител на младината во селото и општината.
2 Поврзано
* Магда Димовска-Попова
Митра Димоска

Митра (Темелкова) Симонова Димоска ( во — ) — учесник во НОВ на Македонија.
1 Животопис
Учествувала во НОД од 1943 година заедно со целото семејство. Во нејзината куќа се одржувале состаноци на партискиот актив
од Гостиражни, а таа била ангажирана да чува стража. Собирала храна, облека и слично. Заедно со брат ѝ и татко ѝ била затворена во 1942 година од бугарската полиција. Наскоро била пуштена и продолжила да го помага движењето
во заднината. Приготвувала храна, носела огрев и храна на илегалците сместени по илегални станови во селото.
Кара Севда

Кара Севда е турска телевизиска серија, која се снимаше од 2015 до 2017 година. Главните улоги во серијата ги играат: Бурак Озчивит и Неслихан Атагул.
Серијата во Македонија, се емитуваше на Сител Телевизија во 2018 година.
1 Содржина
Кемал е едно од трите деца на сиромашната фамилија која живее во еден кварт во Истанбул, наменет за луѓето од средната класа. Вреден, трудољубив и одличен студент, Кемал работи на брод секоја вечер после студиите за рударство каде што има највисок просек во својата генерација. Еден ден, враќајки се од студии, во автобус, сосема случајно ја среќава преубавата Нихан, која комплетно ќе го промени неговиот празен и монотон живот. Тој не веруваше во чуда, особено не во љубов, но таа средба заекогаш ќе ги промени неговите соништа. За разлика од Кемал, Нихан припаѓа на богата фамилија, а нејзинииот живот од дете е исполнет со луксуз и гламур. Класната разлика ќе ја направи љубовта меѓу двајцата протагонисти невозможна уште од самиот старт, што ќе кулминира со одлуката на Кемал да го напушти Истанбул и да замине на север во Зонгулдак, мал провинциски град каде што добива работа како архитект во рудник. Денот кога Кемал ќе го напушти родниот дом, ќе биде пресврт во животите на двајата млади, а нивната љубов ќе застане на самиот гребен од морето наречено копнеж. Кемал е решен да ја заборави жената која ја љуби и максимално се посветува на својата работа со цел да ја извлече својата фамилија од бедата во која живее. Во меѓувреме, Нихан, тажна и разочарана е приморана да се се омажи за младиот и згоден мултимилионер Емир Козџуоглу, кој од дете е заљубен во неа. Минуваат пет години, но силната љубов меѓу Нихан и Кемал останува незаборавена во нивните срца. Кемал добива големо унапредување и решава да се врати назад во Истанбул, несвесен дека во големиот град на Босфорот ќе мора да се соочи со Нихан и нејзиниот посесивен сопруг Емир. Нихан и Кемал сфаќаат дека животот не може да оди против судбината, ниту против силната љубов која ја чувствуваат еден за друг. Бескрајна љубов пред која небото ќе заплаче и морето ќе се повлече. Љубов на која сите ќе се радуваат, но само едно нешто ќе ги отвори портите на пеколот. Топла и тажна приказна за една црна љубов, приказна за карасевда, незапирлива болка по големата љубов.
2 Улоги
Глумец, Улога
Бурак Озчивит, Кемал Сојдере
Неслихан Атагул, Нихан Сезин Сојдере
Арвен Берен, Дениз Сојдере
Кан Урганџиоглу, Емир Козџуоглу
Зерин Текиндор, Лејла Аџемзаде
Мелиса Асли Памук, Асу Алаџахан
Орхан Гунер, Хусеин Сојдере
Зејно Ераџар, Фехиме Сојдере
Рузгар Аксој, Тарик Сојдере
Хазал Филиз Кучукосе, Зејнеп Сојдере Сезин
Куршат Алначик, Ондер Сезин
Неше Бајкент, Вилдан Аџемзаде Сезин
Бариш Алпајкут, Озан Сезин
Бурак Серген, Галип Козџуоглу
Чагла Демир, Бану Акмерич
Али Бурак Џејлан, Туфан Канер
Елиф Озкул, Сема
Гокај Муфтиоглу, Салих
Метин Џошкун, Хаки Алаџахан
Угур Аслан, Фикрет Зехир (''Отров'')
Нихан Ашиџи, Јасемин
Керем Алишик, Ајхан Кангарли
Ајшен Инџи, Мужган Козџуоглу
Ерхан Алпај, Хакан
Еџе Мудерисоглу, Зехра
Eџе Јашар, Еда
Берк Гунешберк, Шафак
Башак Акан, Ефсане
Фикрет Хаџихасаноглу, ЈигитБоџек (''Буба'')
3 Поврзано
* Рането срце
Френсис Мекдоналд (фудбалер)

Френсис Мекдоналд (роден на година) — светолуциски поранешен фудбалер и тренер.
1 Клупска кариера
Мекдоналд за време на својата фудбалерска кариера играл за светолуциските клубови Нортерен Јунајтед и ЊАХ.
2 Менаџерска кариера
Во 2018 година, Мекдоналд раководел со поранешниот клуб Нортерн Јунајтед. Во октомври 2018 година, Мекдоналд бил назначен за тренер на фудбалската репрезентација на Света Луција, пред да биде заменет од Џамал Шабаз на 5 мај 2019 година.
Бичкаџиски занает

Бичкаџиски занает — занает за рачно бичкање (сечење) на дрва. Оној што ги бичка дрвата се нарекува бичкаџија. Името бичкиџија потекнува од арх. (турски.bıçkıcı) тој што бичи со бичкија. Овој занает се разликува од столарските занаети по тоа што бичкаџиите само грубо ги сечеле дрвените трупци.Тоа е традиционален занает што се занимава со работа со дрво, како што се изработка на различни штици и граѓа за куќи, покриви дрвени куќи и сл. предмети.
Бичкаџиите, како што ги нарекувале столарите во османлискиот период, и се до Втората светска војна вршеле груба обработка на дрво и ги подготвувале материјалите за изградба на дрвени куќи, особено покриви. За да ја подготват граѓата, со големи секири сечеле стебла во шумата, а потоа ги влечеле до работилниците. Алатите што се користеле за обработка на дрво биле големи пили (бичкија) и широкоглави секири кои биле рачно ковани. Двајца, а понекогаш и тројца бичкаџии дополнително ги обработувале дрвените трупци со бичкија.
Во минатото, бичкаџискиот занает бил многу важен за различни аспекти на животот на луѓето, многу од предметите што се користат во домаќинството, земјоделството и другите активности биле изработувани од дрво. Бичкаџијата работел со различни видови дрва и користење на различни техники за обликување и сечење на дрвата. Бичкаџиите често работеле како наемни работници и далеку од своите домови каде имало потреба да се бичкаат дрва. Со рачни пили наречени разбој – пили тие вршеле разбичување и сечење на трупците во: штици, талпи,греди и друг дрвен градежен материјал. Најчесто бичкаџиите разбичувале дрвена обловина од топола, брест даб и други листопадни дрвја. Од педесет трупци излегувале околу четири стотини штици, чорбаџиите им плаќале седум бели череци или 35 гроша — на бичкаџиите по еден черек, два на мајсторот дневно, на сопственикот му излегувало да плати неполни десет пари за штица што му ја обработувале бичкаџиите, а тој ја продавал по грош и шеесет пари.
Овој занает, како и многу други традиционални занаети се заменети со индустријализацијата, обработката на дрвените трупци се врши во пилани со машини.
1 Алати
* Рачна пила составена од дрвена рамка и челичен лист со остри запци на долниот раб
* Широкоглава секира
Шери (филм)

„Шери“ (француски: ''Chéri'') – филм на режисерот Стивен Фрирс (Stephen Frears) од 2009 година. Автор на сценариото е (Christopher Hampton), засновано врз истоимениот роман на француската писателка Колет (Colette) од 1920 година и според неговото продолжение „Последниот Шери“ од 1926 година. На Берлинскиот филмски фестивал, Фрирс бил номиниран за наградата „Златна мечка“. Главните улоги ги играат: Мишел Фајфер (Michelle Pfeiffer), Руперт Френд (Rupert Friend) и Кети Бејтс (Kathy Bates).
1 Синопсис
Пензионираната куртизана Шарлот (ја игра Бејтс) за замолува својата поранешна колешка Леа (ја игра Фајфер) да го упати нејзиниот син Шери во тајните на љубовта. Леа и Шери започнуваат страсна љубовна врска која трае шест години. Меѓутоа, кога Шарлот договара брак на Шери со една млада жена, тој е принуден да ја прекине врската со Леа. Таа, пак, се повлекува на југот на Франција, но судбината повторно ги спојува двајцата љубовници...
Морнар

Морнар — лице што служи во морнарица или на брод. Занимањето морнар е една од најстарите, а неговите етимолошки корени водат до времето кога едрилиците доминирале во поморскиот сообраќај. Иако првично се однесувал на луѓето што управувале со овие бродови, поимот денес се користи за кадарот на сите видови пловни средства, независно од начинот на погон. Тој ги опфаќа сите што професионално управуваат со бродови — било во воена морнарица, граѓанска трговска флота или во рамките на спортски и рекреативни активности.
Поради романтичните призвуци поврзани со морската стихија и идејата за раздвојување за време на долгите пловидби, образот на морнар во книжевните дела најчесто е прикажан со особини како смелост, издржливост и извесен презир кон копнениот живот.
1 Морнарите како мотив во уметноста
* „Двајца морнари на брегот“ — песна на шпанскиот поет Федерико Гарсија Лорка.
Пеша Димоска

Пеша Јованоска Димоска ( во — ) — учесник во НОВ на Македонија.
1 Животопис
Учествувала во НОД од 1941 година. Чувала илегалци и обезбедувала храна за истите. Работела за омасовување на НОД меѓу жените.
Даница Димоска

Даница Димоска ( во — ) — учесник во НОВ на Македонија.
1 Животопис
Учествувала во НОД од летото 1943 година во селото, како член на воспитна младинска група. Веќе есента истата година била ангажирана за пренесување муниција од селото во Струга. Собирала народна помош и плетела топла облека за борците во НОВ. Од есента 1943 година била активна во организацијата АФЖ.
Вера Димоска

Вера Ангелова Џамбазова Димоска ( во — ) — учесник во НОВ на Македонија.
1 Животопис
По капитулацијата на кралството Југославија станала член на женска воспитна група и член на пододборот
за народна помош. Својата куќа ја ставила на располаrање на НОД и во неа се одржувале илегални состаноци. Чувала илегалци. Во 1941 година преку неа се снабдувала илегалната партиска техника со глицерин и други материјали. Честопати била ангажирана во
пренесување пошта. Работела на развивање филмови и вадење слики на илегалци кои им биле потребни за издавање лични карти. Покрај тоа активно собирала народна помош, привлекувала симпатизери, растурала илегален материјал и слични активности. Во почетокот на септември 1944 година година активно работела меѓу младината во Прилеп, а покасно добила распоред од Околискиот Комитет на СКОЈ да работи со младината и жените во Плетварско - Тројачката oпштина. Од почетокот на 1945 година поставена е за шифрантка. На 12 март 1945 година е примена за член на КПМ.
Бурак Озчивит

Бурак Озчивит (турски: Bürak Özçivit) — турски филмски и телевизиски глумец и поранешен модел.
1 Филмографија
Година, Филм, Улога
2007, Прогонуван ТВ-филм
2008-2009, Татковиот дом ТВ-серија, Гувен
2010-2011, Мали тајни ТВ-серија, Четин
2011-2013, Величествениот ТВ-серија, Бели бег
2013-2014, Дневникот на Фериде ТВ-серија, Камран
2015, Љубовта е слична на тебе ТВ-филм, Али
2015-2017, Кара Севда ТВ-серија, Кемал
2016, Мојот брат ТВ-филм, Хакан
2019-2025, Основање Осман ТВ-серија, Осман
Даница Димчева

Даница Тодорова Димчева ( во — ) — учесник во НОВ на Македонија.
1 Животопис
На 15 септември 1944 година стапила како борец во Дванаесеттата македонска ударна бригада, XV корпус каде останала до 10 август 1945 година.
Родерик Волкот

Родерик Алдон Волкот, ОРБИ (, - , ) — драматург, сценарист, сликар, театарски режисер, костимограф и сценограф, текстописец и книжевен уредник од Света Луција. Како драматург тој „е препознаен како една од најпосветените фигури во напорите да се развие карактеристичен карипски театар во регионот“. Тој бил брат близнак на нобеловецот Дерек Волкот.
1 Живот и кариера
Родерик Алдон Волкот е роден во Кастрис, Света Луција, син на Аликс (Марлин) и Ворвик Волкот. Се школувал во месниот колеџ Сент Мери. Во 1950 година, бил клучен (заедно со неговиот брат Дерек и пријателите) во основањето на Уметничкиот еснаф Света Луција, за читање и изведување драми. Напишал, продуцирал и режирал претстави со Уметничкиот еснаф во текот на 1950-тите и 1960-тите и се смета за „еден од основачите на современиот карипски театар“, градејќи и поттикнувајќи месна домашна публика.
Во 1968 година, се преселил во Канада, каде студирал театарски уметности на Универзитетот Јорк во Торонто од 1969 до 1973 година. Привремено се вратил во Света Луција во 1977 година за да стане првиот директор за култура (1977–80).
Автор е на неколку драми, многу од нив објавени од Екстрамуралниот оддел на Универзитетот на Западни Инди. Неговата драма ''„Потресот на Бенџи“'' е најпродуцираната драма на Карибите од англиско говорно подрачје. Тој исто така напиша и бројни мјузикли, од кои ''The Banjo Man'', соработка со композиторот Чарлс Кадет, беше успешно поставена на Карифеста 1972 година во Гвајана и низ Карибите. Волкот е исто така признат како зачетник на карневалот во Света Луција.
Родерик Волкот починал во својот дом во Торонто, Канада, во 2000 година на 70-годишна возраст, по долго боледување. Неговата смрт е тема во делото на неговиот брат Дерек од 2004 година ''„Блудникот“''.
Во 2009 година, збирка на делата на Родерик Волкот била подарена на отворениот кампус на Универзитетот на Западни Инди во Света Луција.
2 Награди
* 1976 – Офицер на Редот на Британското Царство
* 2000 – Награда за животно дело Џозеф Дево, награда за ликовни уметности Минвиел и Частанет
* 2000 – Медал на честа на Света Луција (златен) за исклучителен придонес во книжевната и сценската уметност.
3 Избрани дела
*''The Harrowing of Benjy'' (1958), Trinidad: UWI Extra-Mural Dept.
*''The Banjo Man'' (196?), Trinidad: UWI Extra-Mural Dept.
*''The Legend of Tom Fool'' (196?), Trinidad: UWI Extra-Mural Dept.
*''The Expatriates'' (196?), Trinidad: UWI Extra-Mural Dept.
*''The Image of Canga Brown'' (196?), Trinidad: UWI Extra-Mural Dept.
*''A Flight of Sparrows'' (196?), Trinidad: UWI Extra-Mural Dept.
*''The Education of Alfie'' (196?), Trinidad: UWI Extra-Mural Dept.
*''Malfinis'' (196?), Trinidad: UWI Extra-Mural Dept.
*''The Trouble with Albino Joe'' (196?), Kingston: UWI Extra-Mural Dept.
*''Shrove Tuesday March: a play of the Steelband'' (196?), Kingston: UWI Extra-Mural Dept.
*''Chanson Marianne'' (1974)
*''Romiel et Violette'' (1979)
*''The Guitar Man's Song''*''The Wonderful World of Brother Rabbit''
Магда Димовска-Попова

Магда Димовска-Попова ( во — во ) — учесник во НОВ на Македонија.
1 Животопис
Во НОД учествувала од 1941 година во селото. Нејзината куќа била на располагање на партиската организација
и во неа престојувале илегалци. Прифаќала болни илегалци и борци и истите ги лекувала. Подготвувала храна за партизанските единици што се движеле на теренот околу нејзиното село. Земала на чување 2 мали деца, чија мајка била интернирана, иако била вдовица со 4 деца. Нејзината активност била насетена од бугарската полиција поради што честопати била малтретирана. Со ослободувањето на селото во 1944 година била избрана за член на претседателството на АФЖ.
2 Поврзано
* Коца Димовска
Капа (новела)

„Капа“ (јапонски: 河童) — новела на јапонскиот писател Рјуносуке Акутагава од 1927 година.
1 Содржина
Пациентот број 23 од душевната болница во едно село покрај Токио раскажува за своето необично доживување: Пред три години, пешачејќи низ густата магла во една долина, тој здогледал еден демон од видот капа и започнал да го брка по што паднал во една јама. Кога се освестил, тој се нашол во земјата на капите — суштества високи околу еден метар, голи, со клунови и со кенгурски торби на стомаците, способни да ја менуваат бојата според околината. Таму, тој стекнал повеќе пријатели, како Баг (капата што го бркал), докторот Чак, студентот Лап, капиталистот Гаел, филозофот Маг и поетот Ток. Земјата на капите е слична на човечкиот свет, но со некои необични појави: женските капи ги ловат мажјаците, бебињата самостојно одлучуваат дали да се родат или не и слично. Земјата се одликува со голем индустриски развој при што невработените ги убиваат и го јадат нивното месо. Во земјата има политички партии, но власта ја контролира капиталистот Гаел, а во минатото, земјата на капите водела војна со земјата на видрите. Во земјата на капите има и религија, а пациентот го посетил најголемиот храм на главната религија — модернизмот при што ги здогледал статуите на светците Стриндберг, Толстој, Ниче, Вагнер итн. Еден ден, поетот Ток, незадоволен од своето творештво, извршил самоубиство, а подоцна се појавил неговиот дух со кого разговарала група од 17 членови на Друштвотот за психички истражувања. По немилиот настан, посетителот посакал да се врати во човечкиот свет и за таа цел го посетил домот на еден старец со детски изглед, кој му го покажал излезот од земјата на капите. По враќањето во својот свет, пациентот многу тешко се приспособувал на животот со луѓето и поради тоа бил затворен во душевната болница. Тој тврди дека еден ден го посетил капата Баг, а потоа редовно го посетувале и другите капи.
2 За делото
Сатиричната новела „Капа“ (на јапонски, „капа“ се изговара со две „п“ и значи „дете на реката“), заедно со пет други дела, е напишана во периодот кога Акутагава веќе цврсто одлучил да изврши самоубиство и веројатно на тоа се должи смелото исмејување на институциите на јапонското општество. Поради влијанието на Џонатан Свифт, познавачите на јапонската книжевност ова дело го нарекуваат „Гуливер во кимоно“. Според зборовите на професорот на Универзитетот во Осака, Кјо Цунето, „земјата на капите е плод на чистата фантазија, но не може да се третира како утопистичка романса, туку таа е карикатура на современото јапонско општество и ги отсликува погледите на авторот на животот и светот. Притоа, Цунето сведочи дека, за време на студентските денови, станот на Акутагава бил полн со цртежи на капи при што, во една прилика, Акитагава му покажал еден таков цртеж, велејќи: „Ремек-дело, што велиш? Тоа е мојот портрет.“ Новелата е напишана во облик на исповед на еден пациент на душевна болница, веројатно со намера да го избегне можниот прогон на писателите поради „злосторството на мислите“ — појава коај била честа во тоа време.
Викторија Дјуженкова

Викторија Дјуженкова ( во — ) — учесник во НОВ на Македонија.
1 Животопис
Таа била монополска работничка. Делувала во НОД од мај 1942 година кога била примена за член на КПЈ. Како монополска работничка организирала и водела вocпитни и скоевски групи, симпатизерски групи на постари жени, задолжувајќи ги да плетат за
потребите на борците и да собираат народна помош. Во август 1943 година при една блокада на монополот била затворена, но по еден месец ослободена. Била член на Реонскиот одбор на АФЖ, а од есента 1944 година станала член на Околискиот одбор на АФЖ за Тетово.
Никодинка Димчева

Никодинка К. Димчева - Нина ( во — ) — учесник во НОВ на Македонија.
1 Животопис
Во 1942 година добила задача од партиската организација во Скопје да носи храна и информации на политичките затвореници во скопскиот затвор. Нејзиниот стан служел за престој на илегалци и одржување илегални состаноци. Врската со политичките затвореници ја прекинало бомбардирањето на скопскиот затвор (24 јануари 1944 година). Во февруари истата година заедно со семејството се евакуирала во селото Ракотинци. Тука организирала собирање на народна помош и истата ја доставувала на партизаните. По капитулацијата на Бугарија заедно со уште неколку другарки отворила шивачка работилница во селото Сопиште. Во оваа шивална работела се до ослободувањето на Скопје(13 ноември 1944 година).
Слаткарски занает

Слаткарски занает — тип на занаетчии слаткари кои прават слатки и разни освежителни пијалаци.
Материјалите што ги користи во својата работа се главно чоколадо, јајца, шеќер, брашно, овошје и млеко. Прибор за слатките и алат што слаткарот ги користи во својата работа се: тенџериња, калапи, миксери, маталки, дрвени лажици, сита и разни други машини и уреди. Слаткарскиот занает во Македонија е наследен од Турците. Во почеток на 20 век веќе многу почнал да се развива а помеѓу населението најбарани производи биле алвата и бозата. Со економската криза која настапила подоцна, многу слаткари заминае на печалба во регионот а некои и во Белград. Записите укажуваат дека во 1030 година во Белград биле регистрирани 46 мајстори - слаткарџии и бозаџии.
1 Производи
Во минатото во слаткарските работилници најчесто се правеле алва, локуми, шеќерни јаболка, сусамки, шеќерлеме, јатма – шеќер или шарени бонбони, свилени бонбони, леблеби шеќер. На панаѓури или селски слави често овие занаетчии ги носеле во плетени кошници нивните производи и ги продавале. Слаткарските производи што слаткарот денес ги прави по рецепти можеме да ги купиме во слаткарницата. Тоа се колачи, торти, сладолед, овошни салати, овошни сокови, лимонада, боза и сл. Колачите кои можеме да ги најдеме во слаткарницата се: Реформ торта, Добош торта, Плазма торта, и др видови на торти и разни видови овошни и чоколадни колачи. Слаткарот прави различни видови колачи: тулумба, кремпита, шампита, баклава, трилече, еклери, слаткарски крем, салеп и др. Слаткарот треба да биде педантен, креативен и вешт во својата работа.
2 Галерија
Славка Добрева

Славка Добрева ( во — ) — учесник во НОВ на Македонија.
1 Животопис
Од август 1941 година била член на женска воспитна група. Кон крајот на 1942 година била nримена за член на КПЈ. Организирала и раководела женски воспитни групи, кои собирала народна помош. Од мај до крајот на септември 1943 година била секретар на Месниот Комитет на КПМ - Струга. Во својот дом одржувала состаноци со МК и повремено чувала илегалци.
Станија Додева

Станија Додева ( во — ) — учесник во НОВ на Македонија.
1 Животопис
Таа била симпатизер на НОД од 1941 година. Со доаѓањето на окупаторот веднаш се ставила на располагање на Партијата во родното село и учествувала во собирните акции на народна помош, чувала илегалци и пропаганден материјал. Собирала и носела храна на политичките затвореници. Во 1944 година помагала во подготвувањето и носењето на храна и облека за ранетите борци во партизанската болница во селото Преод.
Ката Додева

Ката Додева ( во — ) — учесник во НОВ на Македонија.
1 Животопис
Учествувала во заднината на НОД од април 1941 година. Нејзиниот дом бил сигурно илегално засолниште за оружје, пропаганден материјал и дел од собраната народна помош. Тука престојувале и илегалци. Била член на женска воспитна група и организирала
жени за плетење на топла облека за борците. Во нејзиниот дом наминувале и курири на битолскиот партизански одред и од тука се заминувало во партизани. Во есента 1944 година била избрана за член на КПМ и за член нa Градскиот комитет на КПМ.
Елена Догова

Елена Догова ( во — ) — учесник во НОВ на Македонија.
1 Животопис
Делувала во селото од мај 1943 година. Чувала во домот илегалци и ранети партизани. Вршела курирска служба, пренесувала храна за партизанските одреди и давала податоци за состојбата на окупаторската војска во селото.
Драга Добреска

Драга Добреска ( во — во ) — учесник во НОВ на Македонија.
1 Животопис
Од есента 1941 година учествувала во заднината на НОД. Во својот дом чувала илегалци и ранети борци. Од почетокот на вооруженото востание, па се до ослободувањето на земјата вршела редовна курирска служба меѓу Струга, Караорман и Малесија. Кај неа доаѓале куририте и на Главниот штаб на НОВ и ПОМ. Во текот на 1943 година во нејзиниот дом била сместена и партиската техника. Во октомври истата година била затворена. По долгите сослушувања и малтретирања од балистите, а имајќи извонредно држање пред непријателот била ослободена.
Љуба Додова

Љуба Чаталова Додова ( во — ) — учесник во НОВ на Македонија.
1 Животопис
Делувала во селото од ноември 1941 година како член на СКОЈ. Собирала народна помош. Целата нејзина фамилија била ангажирана во НОД, а во нивниот дом се одржувале илегални состаноци. Во октомври 1944 година била примена за член на КПМ и за секретар на ќелија.
2 Поврзано
* Владо Додовски
Љубица Дојчиновска

Љубица Велкова Дојчиновска (во — ) — учесник во НОВ на Македонија.
1 Животопис
Во нејзината куќа се одржувале илегални состаноци од пролетта 1943 година и се чувала собраната народна помош. Била член на АФЖ.
Стојка Доганџиска

Стојка Доганџиска ( во — ) — учесник во НОВ на Македонија и носител на Орден заслуги за народ III ред и Орден на Републиката со бронзен венец.
1 Животопис
Од летото 1941 година учествувала вo НОД во родниот град. Во септември истата година била примена за член на КПЈ со задача да работи на организирањето на жените. Во нејзината куќа престојувале илегалци и се одржувале состаноци на Месниот Комитет на КПМ - Штип. Во декември 1943 година со загинувањето на нејзиниот соrтрут како партизан, била изложена на терор и чести сослушувања од бугарската полиција. Во 1944 година била избрана за член на илегалниот НОО во Штип, а потоа и за член на МК КПМ. Носител е на Орден заслуги за народ III ред и Орден на Републиката со бронзен венец.
2 Поврзано
* Васил Доганџиски
* Боро Доганџиски
* Милан Доганџиски
Веса Дојчиновска

Веса Дојчиновска (во — ) — учесник во НОВ на Македонија.
1 Животопис
Пред војната му припаѓала на напредното работничко движење. Во 1940 година била избрана за член на КПЈ. Во зимата 1941 година во својот дом чувала борци од Првиот прилепски партизански одред. Нејзиниот дом бил сигурно илегално засолниште затоа во него често престојувале илегалци и се одржувале состаноци. Била активна и покажала извонредни резултати во организирањето на жените од селото за учество во НОД и АФЖ.
Менка Дојчиновска

Менка Дојчиновска ( во — ) — учесник во НОВ на Македонија.
1 Животопис
Активно и организирано учествувала во НОД од ноември 1941 година. Својата куќа ја ставила на располагање на партиската организација. Чувала илегалци. Учествувала во собирната акција за чорапи и истите ги предавала на Првата македонско-косовска и Втората македонска ударна бригада. Поради
својата активност окупаторот ја прогонувал и затворил. Во полицијата била задржана една недела. Во почетокот на 1944 година со организирање на одборот на АФЖ вo селото Полчиште била избрана за претседателка, а во 1945 за член на Околискиот одбор на АФЖ и за негов претседател.
Шербет од брусница (серија)

Шербет од брусница (|Kızılcık Şerbeti) — турска телевизиска серија од 2022 година. Серијата во Македонија се емитува на Сител Телевизија во 2025 година.
Сихронизација вршеле нашите познати глумци: Соња Стамболџиоска, Филип Трајковиќ, Јелена Жугиќ, Дејан Лилиќ, Катерина Коцевска, Рубенс Муратовски, Роберт Вељановски, Ванеса Тримчевска, Јана Вељановска и Даријан Петров.
1 Содржина
Безвременска приказна која стана класика и за брзо ги собори сите рекорди на гледаност, оставајќи ја далеку зад себе конкуренцијата во сите возрасни групи. Популарноста на оваа импресивна драма ги надмина и границите на малите екрани, станувајќи глобален феномен на социјалните мрежи и привлекувајќи огромен број на фанови кои со нетрпение ја очекуваат секоја следна епизода.
Моќна приказна за една забранета љубов која ќе треба да ги надмине сите животни искушенија и да се избори за својот триумф. Уште во почетокот се запознаваме со Дога, млада студентка која пораснала во нормална и урбана фамилија, но чиј живот се менува кога девојката решава да се омажи за Фатих, човекот во кој е вљубена и од кој останува бремена.
Фатих, од друга страна, потекнува од богато традиционално семејство, но неверојатно приврзан за конзервативните вредности и семејните врски. Работите добиваат сосема друга насока кога семејствата на двајцата млади се запознаваат.
Мајката на Дога е шокирана од религиозната фамилија на зетот и чудните правила кои владеат под тој кров, а пак семејството на Фатих е изненадено од, за нив, неприфатливото и либерално однесување на семејството на невестата.
Љубовта на двајцата млади ќе предизвика судир меѓу овие две семејства за кои е невозможно да живеат заедно. Судир кој ќе ги соочи модерното со традиционалното, слободата со ограниченоста, разумот со чувствата. Но, мостовите на животот ќе ги спојат овие различни светови и ќе донесат бура од интензивни сплетки и емоции во најгледаната драмска серија на денешницата.
2 Улоги
Глумци, Улога
Бариш Килич, Омер Унал
Еврим Аласја, Кивилџим Арслан
Сила Туркоглу, Дога Арслан
Догукан Гунгор, Фатих Унал
Сибел Ташчиоглу, Пембе Унал
Сетар Танриоген, Абдулах Унал
Ахмет Мумтаз Тајлан
Мујде Узман, Алев Арслан
Алије Узунатаган, Сонмез
Церен Јалазоглу, Нурсема
Серкан Тинмаз, Умут
Стеванка Дојчиноска

Стеванка Дојчиноска ( во — ) — учесник во НОВ на Македонија.
1 Животопис
Нејзината куќа од почетокот на 1942 година била претворена во прифатилиште за илегалци и борци од тој терен, така целото нејзино семејство и таа биле ангажирани во секојдневните акции на НОД.
2 Поврзано
* Трајче Дојчиноски
* Васелинка Дојчиноска
Ленче Домазетова

Ленче Домазетова ( во — ) — учесник во НОВ на Македонија.
1 Животопис
Учествувала вo НОД од септември 1941 година. Собирала оружје и храна за велешкиот партизански одред. Во јули 1944 година заминала во селото Горно Врановци, Велешко, каде работела мошне активно, бидејќи тука се наоѓале единиците на велешкиот партизански одред. Во Врановци работела на орrанизирање на шивачката
работилница и партизанската болница.
Цара Дојчиноска

Цара Дојчиноска ( во — ) — учесник во НОВ на Македонија.
1 Животопис
Била активен учесник во НОД од август 1943 година во селото Горно Средоречие. Чувала илегалци и се грижела за нивната безбедност и исхрана. Агитирала меѓу жените од селото за нивното учество во НОД.